Howrah Covid: হাওড়া গ্রামীণের প্রশাসনিক আধিকারিকরা, পুলিসও করোনায় কাবু

হাওড়া: হাওড়া গ্রামীণ(Omicron Corona updates) জেলায় দিনদিন বাড়ছে করোনা(Howrah Covid graph) আক্রান্ত্রের সংখ্যা। আমতা ২ নং ব্লক অফিসেও বেশ কয়েকজন কর্মীর আক্রান্ত(Omicron Virus Threat) হওয়ার খবর পাওয়া গিয়েছে। আক্রান্ত হয়েছেন আমতা ২ নং ব্লকের বিডিও সৈয়দ মাসাদুর রহমান, যুগ্ম বিডিও শমীক সিংহ এবং ব্লক স্বাস্থ্য আধিকারিক (বিএমওএইচ) অনিন্দ্য সিকদার। তিনজন আক্রান্তই হোম আইসোলেশনে রয়েছেন।

এদিকে, হাওড়া গ্রামীণ(covid 19 Administrative officials of Howrah GrameenHowrah) জেলা পুলিস সুপারের কার্যালয়েও করোনার হদিশ। সূত্রের খবর, আক্রান্ত অন্তত ৬ পুলিস কর্মী। হাওড়া গ্রামীণ জেলা পুলিস সুপার সৌম্য রায় জানিয়েছেন, কয়েকজন পুলিসকর্মী করোনা আক্রান্ত হয়েছেন। তবে সঠিক সংখ্যা এই মুহূর্তে জানানো সম্ভব নয়।

আছড়ে পড়েছে করোনার তৃতীয় ঢেউ। প্রতিনিয়ত বাড়ছে সংক্রমণ। একের পর এক করোনা আক্রান্ত হচ্ছেন প্রথম সারির করোনা যোদ্ধারা। কলকাতার পাশাপাশি জেলাতেও পরিস্থিতি প্রায় একই।

আরও পড়ুন Covid Bengal: বসিরহাটে ২টি সেফ হোম, পশ্চিম মেদিনীপুরে পরিস্থিতি উদ্বেগজনক

অন্যদিকে, উলুবেড়িয়া মহকুমা হাসপাতালেও করোনার থাবা। সুপার সহ মোট ১২ জন করোনা আক্রান্তের খবর মিলেছে। সুত্রের খবর, উলুবেড়িয়া মহকুমা হাসপাতালের সুপার সুদীপরঞ্জন কাঁড়ার ও পাঁচজন ডাক্তার, টেকনিশিয়ান ও হাসপাতাল স্টাফ সহ মোট ১২ জন করোনা্য আক্রান্ত হয়েছেন। হাসপাতাল সুপার সুদীপরঞ্জন কাঁড়ার একটি বেসরকারি হাসপাতালে ভর্তি হন।

আরও পড়ুন Covid surge: সোনারপুরে মাস্ক পরাতে পথে বিধায়ক, বাঁকুড়ায় করোনার সেঞ্চুরি