Covid-19: কোভিড বিধিনিষেধে ফের ছাড়, ৫০ শতাংশ নিয়েই খোলা থাকবে পার্লার-সেলুন

কলকাতা:  কোভিড (Covid 19 West Bengal) বিধিনিষেধে ফের ছাড় নবান্নের (Nabanna new covid guideline)। বিউটি পার্লার ( covid 19 Parlor), সেলুনে আংশিক ছাড়। ৫০ শতাংশ আসন নিয়ে রাত ১০টা পর্যন্ত খোলা থাকবে সেলুন পার্লার। শনিবার থেকেই নিয়ম জারি রাজ্যে (Bengal Covid Graph)।

২ জানুয়ারি যে বিজ্ঞপ্তি জারি করা হয়েছিল, সেখানে বিউটি পার্লার, সেলুন সম্পূর্ণ বন্ধ রাখার নির্দেশ দেওয়া হয়েছিল। এবার সেক্ষেত্রে কিছুটা পরিবর্তন করল রাজ্য সরকার।

রাজ্য সরকারের এদিনের বিজ্ঞপ্তিতে বলা হয়েছে,

৫০ শতাংশ গ্রাহক নিয়ে সেলুন, পার্লার খোলা যাবে।

পার্লার কিংবা সেলুনে একসঙ্গে ভিড় করা যাবে না।

সেলুন বা বিউটি পার্লারে যে সব কর্মী থাকবেন, তাঁদের সকলের টিকার ডবল ডোজই থাকতে হবে।

নিয়মিত পার্লার এবং সেলুনগুলিকে স্যানিটাইজ করতে হবে।

রাজ্যজুড়ে যে কোভিড নির্দেশিকা বহাল রয়েছে তা সম্পূর্ণ মেনে চলতে হবে।

পার্লার বা সেলুনে আসা সকলকে স্যনিটাইজার দিতে হবে।

সংক্রমণ রুখতে ১৫ জানুয়ারি পর্যন্ত সেলুন, পার্লার সম্পূর্ণ বন্ধ রাখার সিদ্ধান্ত নিয়েছিল রাজ্য সরকার। একইসঙ্গে বন্ধ করা হয়েছিল সুইমিং পুল, জিম, স্পা। তার মধ্যেই সেলুন, পার্লারে আংশিক ভাবে ছাড় ঘোষণা করল রাজ্য।

কোভিড  পরিস্থিতি মোকাবিলায় তৎপর রাজ্য প্রশাসন। একাধিক জায়গায় মাইকিং করে শুরু হয়েছে। মাস্ক না পড়লে জরিমানাও করছে পুলিস। সব মিলিয়ে রাজ্য সরকারের বিজ্ঞপিতে কোভিড নির্দেশিকা  মেনে বিউটি পার্লার, সেলুন খোলার নির্দেশ নবান্নের।